ⵍⵢⵓⵏⵉⵍ ⴳⴰⵍⵓⵏⴷ

ⵍⵢⵓⵏⵉⵍ ⴳⴰⵍⵓⵏⴷ ⵏⵖ ⵍⵢⵓⵏⵉⵍ ⴳⴰⵍⵓⵏ (Lionel Galand) (1920-2017), ⵏⵜⵜⴰ ⴷ ⴰⵎⵙⵏⵉⵍⵙ ⴰⴼⵔⴰⵏⵙⵉⵙ, ⴷ ⵓⵎⵥⵔⵎⴰⵣⵉⵖ.

 ⵜⴰⵔⵉⴷⵉⵔⵜ
ⵉⵍⵓⵍⴰ ⴳⴰⵍⵓⵏⴷ ⴳ ⴰⵍⵓⵣ ⴰⵙⵙ ⵏ 11 ⵎⴰⵢⵢⵓ 1920, ⵉⴽⴽⴰ ⵜⵜ ⵏⵏ ⵉⵖⵔⴰ ⴳ ⵜⵉⵏⵎⵍ ⵜⴰⴱⴷⴷⴰⵢⵜ ⵜⴰⵏⴰⴼⵍⵍⴰⵜ, ⵉⴳ ⴰⴳⵎⴰⵎ ⴰⵇⴱⵓⵔ ⴳ ⵜⵉⵏⵎⵍ ⵜⴰⴼⵔⴰⵏⵙⵉⵙⵜ ⵏ ⵕⵓⵎⴰ. 

ⵉⵙⵙⵍⵎⴷ ⴳ ⵓⵙⵉⵏⴰⴳ ⵏ ⵜⵣⵔⴰⵡⵉⵏ ⵜⵓⵏⵏⵉⴳⵉⵏ ⵜⵉⵡⵎⵔⵔⵓⴽⵉⵏ, ⵔⵏⵓ ⵉⴳⴰ ⴰⵡⴷ ⴰⵙⵍⵎⴰⴷ ⵏ ⵜⵓⵜⵍⴰⵢⵜ ⵜⴰⵎⴰⵣⵉⵖⵜ ⴳ ⵓⵙⵉⵏⴰⴳ ⴰⵏⴰⵎⵓⵔ ⵏ ⵜⵓⵜⵍⴰⵢⵉⵏ ⴷ ⵜⵖⵔⵎⵉⵡⵉⵏ ⵜⵉⴳⵎⵓⴹⴰⵏⵉⵏ ⵙⴳ 1956 ⴰⵔ 1977, ⵉⴷⵖ ⵢⵓⵎⵥ ⴰⴷⵖⴰⵔ ⵏ ⵓⵏⴹⵕⵉ ⴱⴰⵚⵉ ⵏⵏⴰ ⵉⵍⵍⴰⵏ ⴳ ⵓⴷⵖⴰⵔ ⴰⴷ ⵙⴳ 1941 ⴰⵔ 1956. ⵉⴳ ⵉⵍⵎⵎⴰ ⴰⵏⵎⵀⴰⵍ ⵏ ⵜⵣⵔⴰⵡⵉⵏ ⵜⵉⵍⵉⴱⵉⵢⵉⵏ ⴷ ⵜⵎⴰⵣⵉⵖⵉⵏ ⴰⵔ ⴰⵙⴳⴳⵯⴰⵙ 1979 ⴳ ⵜⵉⵏⵎⵍ ⵜⴰⵍⵍⵉⵍⴰⵏⵜ ⵏ ⵜⵣⵔⴰⵡⵉⵏ ⵜⵓⵏⵏⵉⴳⵉⵏ (ⴰⴳⵣⵣⵓⵎ ⵡⵉⵙⵙ ⴽⴽⵓⵥ, ⵜⵉⵎⴰⵙⵙⴰⵏⵉⵏ ⵜⵉⵎⵣⵔⴰⵢⵉⵏ) ⵏⵏⴰ ⵉⵎⵙⴰⵙⴰⵏ ⴷ ⵓⵙⵉⵏⴰⴳ ⴰⴼⵔⴰⵏⵙⵉⵙ (ⵜⴰⴽⴰⴷⵉⵎⵉⵜ ⵏ ⵉⵣⵎⵎⴻⵎⵏ ⴷ ⵉⵙⴽⴽⵉⵍⵏ ⵉⴼⴰⵍⴽⴰⵢⵏ). ⵉⵔⵣⵣⵓⵜⵏ ⵏ ⴳⴰⵍⵓⵏⴷ ⵙⵔⵙⵍⵏ ⵖⴼ ⵜⵊⵔⵔⵓⵎⵜ ⵜⴰⵙⵎⵣⴰⵣⴰⵍⵜ ⵏ ⵜⵓⵜⵍⴰⵢⵉⵏ ⵜⵉⵎⴰⵣⵉⵖⵉⵏ. ⵉⴳⴰ ⴰⵡⴷ ⵜⵉⵡⵓⵔⵉⵡⵉⵏⴳ ⵓⴼⵔⵔⵓ ⵏ ⵉⵙⴽⴽⵉⵍⵏ ⵉⵍⵉⴱⵉⵢⵏ, ⴷ ⴽⵉⴳⴰⵏ ⵏ ⵜⵣⵔⵣⵡⵉⵏ ⵖⴼ ⵜⵎⴷⵢⴰⵣⵉⵏ ⵜⵉⵜⵔⴳⵉⵢⵉⵏ ⵏⵏⴰ ⵉⵙⵎⴰⵏ ⵎⵉⵛⵉⵍ ⴷⵓ ⴼⵓⴽⵓ.

ⵢⵓⵡⵍ ⴱⴰⵡⵍⵉⵜ ⴳⴰⵍⵓⵏⴷ ⴱⵉⵔⵏⵉⵜ, ⵜⵎⵎⵜ ⴳ ⵓⵙⴳⴳⵯⴰⵙ 2011, ⵓⵔⵓⵏ ⴱⵉⵔⵉⵏ ⴳⴰⵍⵓⵏⴷ ⵀⴰⵍⵉⵏ.

ⵉⵎⵎⵓⵜ ⴰⵙⵙ ⵏ 28 ⴽⵟⵓⴱⵔ 2017, ⴳ ⵡⴰⵡⵜⴰⵢ ⵏ 97 ⵏ ⵉⵙⴳⴳⵯⴰⵙⵏ.

 ⵉⴷⵍⵉⵙⵏ 
 Langue et littérature berbères. Vingt-cinq ans d'études, Paris, Éditions du CNRS, 1979.  
 Inscriptions antiques du Maroc - Inscriptions libyques, Paris, Éditions du C.N.R.S., 1966. 
 Dir., Lettres au Marabout. Messages touaregs au Père de Foucauld, Paris, Belin, 1999.
 Études de linguistique berbère, Louvain/Paris, Peeters, 2002.
 Regards sur le berbère, Milan, Centro Studi Camito-Semitici, 2010. (ISBN 978-88-901537-2-3).

ⵉⵙⴰⵖⵓⵍⵏ